Robert Aug

Robert Aug (9. september 1921 Rakvere – 29. jaanuar 1983 Tallinn) oli majandusteadlane ja kaubandusjuht. 

Robert Aug osales Suures Isamaasõjas Nõukogude Liidu poolel.

Eesti NSV ajal töötas ta  Eesti Tarbijate Kooperatiivide Vabariikliku Liidu (ETKVL-i) juhtivtöötaja ja instruktorina.

 Hariduselu (õpiaastad) 
1929/30. õppeaastal alustas Aug õpinguid Kunda alevi algkooli I. klassis. 

1935/1936. kooliaastal õppis Aug Rakvere Linna Keskkooli IIIa klassis. 

Aastatel 1936–1938 oli Aug Rakvere linna tööstusõpilaste kooli õpilane ja lõpetas selle kooli. 

6. oktoobrist 1947 kuni 20. detsembrini 1947 õppis Aug Eesti Tarbijate Kooperatiivide Vabariikliku Liidu Kooperatiiv-Kaubanduse koolis tarbijate kooperatiivide juhatuse esimeeste täienduskursusel.

1951–1952 õpingud Moskvas Tsentrosojuzi koolis (Московская Высшая кооперативная школа Центросоюӡа).

1953–1954 õpingud Vabariikliku Kaugõppe-Keskkoolis (Eesti NSV Haridusministeeriumi seitsmeaastase kooli lõputunnistus nr 3, Tallinnas, 3. juuni 1954).   

1958–1963 õpingud Tartu Riiklikus Ülikoolis kaubandusökonoomika erialal ja ta sai majandusteadlase kvalifikatsiooni. 

Ülikoolis kaitses ta diplomitöö teemal "Laomajandus ETKVL-i süsteemis 1950–1960 ja selle edasise arendamise probleeme" hindele "väga hea".Tartu Riikliku Ülikooli diplom P № 176208, 15. juuni 1963, Tartu linnas, registreerimise nr 9117, väljavõte õpingukaardist. 

 Osavõtt sõjast 
5. augustil 1941 mobiliseeriti Punaarmeesse, Красноармейская книжка sissekanded lõpevad 1. novembril 1946.

Sissekanded lahingutegevuses osalemise ja medalite kohta: osales Velikije Luki operatsioonis 10. novembrist 1942 kuni 24. jaanuarini 1943; Leningradi rindel 10. veebruaril 1944; 2. Balti rindel 6. aprill 1945. 

Aug sai sõjas ka kergelt haavata ning teda autasustati mitme medaliga. 

 Teateid tööst
Alates 24. aprillist 1947 asus seltsimees Aug tööle Virumaa Tarbijate Kooperatiivi Maakondade Liidu Väike-Maarja Tarbijate Kooperatiivi juhatuse esimehena. 

1. aprillil 1949 kinnitati ta Viljandimaa TKM Liidu juhatuse esimehe ametikohale.

1. novembril 1939 kinnitati Aug Viljandi Tarbijate Kooperatiivi Rajooni liidu juhatuse esimeheks.

17. juunil 1951 suunati ta edasi õppima Moskvasse Tsentrosojuzi kooli – õpingud kestsid 22. juulini 1952.

22. juulil 1952 määrati ta ETKVLi Kaubavalitsuse Toidukaupade osakonna kaubatundja ametikohale ja Pärnu Tarbijate Koop.Obl. liidu organiseerimisbüroo esimeheks. 

16. septembril 1952 viidi Aug üle Pärnu Tarbijate Kooperatiivi Oblastiliidu (POTKL) juhatuse esimehe ametikohale.

Seoses POTK Liidu likvideerimisega 26. mail 1953 vabastati ta juhatuse esimehe ametikohalt. 

16. septembril 1953 kinnitati ta kaadrite osakonna juhatuse esimehe asetäitjaks ja 10. mail 1955 viidi üle õigusosakonna ülema asetäitjaks. 

1. juulil 1955. aastal viidi ta üle Rapla Tarbijate Kooperatiivide Liidu juhatuse esimehe asetäitjaks ja 14. augustil 1995 juhatuse esimeheks. 

22. jaanuaril 1962 määratud ETKVL organiseerimisosakonna juhatajaks, kus töötas kuni surmani.  

Teoseid
 "Abiks kaupluse- ja sööklakomisjonide liikmetele. Metoodiline juhend kaupluse – ja sööklakomisjonide liikmetele". 2., täiendatud trükk, toimetaja A. Gross, H. Möldre, trükkimisele antud 19.VI 69, Trükiarv 5000 lk 164, Tellimise nr 768. MB-06656. ETKVL KRV Reklaamikombinaadi trükikoda, Tallinn, Narva mnt 23, 1969, 34 kop.
 "Juhendmaterjale kooperaatorile I", toimetaja K. Hagus, korrektor I. Rääk, trükkida antud 30.VII 1973, trükiarv 1000. MB-06292. Tellimise nr 944, lk 167. ETKVL KRV Reklaamikombinaadi rotaprint. Tallinn 1973, Narva mnt 23. 55 kop. 
 "Kooperatiivse kontrolli komisjonide töökogemusi", toimetaja H. Ernits, kunstiline toimetaja O. Herodes, trükkida antud 08.10.80. MB-0898. Rotaprint. Trükiarv 1000. Tellimuse nr. 1292. lk 40, Kirjastus "Valgus", 200090, Tallinn, ETKVL Kaubandusliku Reklaami Valitsuse Reklaamikombinaadi rotaprint, Tallinn 1980, Narva mnt 23, 15 kop.
 R. Aug (koostaja): "Juhendmaterjale tarbijate kooperatiivi massiliseks organiseerimiseks", toimetaja J. Hint, korrektor M. Seeb, trükkida antud 24.VII 81, Trükiarv 800. MB-07913, tellimise nr 948. 161 lk. Eesti Tarbijate Kooperatiivide Vabariiklik Liit. ETKVL KRV Reklaamikombinaadi rotaprint. Tallinn, Narva mnt 23. Tasuta

 Isiklikku 
Robert Aug sündis 9. septembril 1921. aastal August ja Alise-Pauline (sündinud Tätte) Augi lapsena. 

Robert Augi ja Selma-Augustine Luige abielu registreeriti Kunda Linna Täitevkomitees 14. juulil 1946 (NSVL Siseasjade Rahvakomissariaadi Perekonnaseisuaktide osakond, abielutunnistus nr 11). 

Aug oli kirglik kala- ja rännumees. 

Aug suri 29. jaanuaril 1983 südame isheemiatõppe. Ta on maetud Kunda vanale kalmistule.

Viited

Välislingid
Haud Kunda vanal kalmistul

Kategooria:Eesti ühistegelased
Kategooria:Tartu Ülikooli õigus-majandusteaduskonna vilistlased
Kategooria:Sündinud 1921
Kategooria:Surnud 1983